5-jarige wat onder laaigraaf beland steeds kritiek | Maroela Media
5-jarige wat onder laaigraaf beland steeds kritiek
Henry Bosman se ouers is dankbaar vir elke gebed wat hulle deurdra ná die ongeluk waartydens ’n veeldoelige laaigraaf oor hom gery het. Foto: Facebook
“Hy is maar nog kritiek. Daar is nie goeie nuus nie,” het die pa van ŉ Vrystaatse seuntjie wat verlede week onder ŉ veeldoelige laaigraaf (TLB) op sy ouerplaas beland het, Woensdag gesê.
Sakkie Bosman (41) sê klein Henry (5) word steeds in ŉ geïnduseerde koma gehou in die privaat hospitaal op Bethlehem ná Vrydag se fratsongeluk op hul plaas buite Petrus Steyn, toe Henry onder die TLB beland het wat Sakkie bestuur het.
“Sy ou beentjie toon ŉ bietjie verbetering, maar dis soos ŉ wipplank, want oor ŉ halfuur is daar weer ŉ krisis,” het Bosman gesê.
Hy vertel sy vrou, Elle (38), waak en bid dag en nag by Henry vandat hy Vrydag opgeneem is. “Sy gaan soggens net stort by die vriende by wie ons hier op Bethlehem bly, maar dan kom sy dadelik terug hospitaal toe.”
Familie op Petrus Steyn kyk na hul ander twee seuntjies, Ian (3) en Casper (5 maande), en bring hulle gereeld om hul ouboet en ouers te besoek.
Bosman vertel in die omstandighede gaan dit “baie goed” met hom en sy vrou. “God is groot. Hy versterk ons geestelik en fisiek. Ons word nie moeg nie. Dis ongelooflik.”
Hy sê dankie vir al die gebede wat die gesin deur die krisis dra. “Ons is net so dankbaar dat God in mense se harte werk om vir ons te bid en ons te ondersteun.”
Bosman het Maandag aan Maroela Media gesê die ondersteuning van die gemeenskap van Petrus Steyn is vir hom en Elle ŉ riem onder die hart. “Ek het ŉ voorman op die plaas wat daarna kyk terwyl ons hier op Bethlehem is, maar boere van die omgewing help ook.”
Henry Bosman In die nuus Petrus Steyn
Hier is die 30 dorpe en stede waarheen Afrikaners trek
Gesin glo met strykysters op kleinhoewe gebrand
Sandy · 11 maande gelede
Mnr en Mev Bosman, sterkte deur die moeilike tyd in julle lewe. Soos u gese het, God is groot, en net hy kan wondere verrig.
Here, ons dra klein Henry op aan U. U ken Henry van hy nog in sy ma se skoot was, U weet van elke haartjie op sy kop en U weet van elke seer aan sy lyf. Here dankie vir die mag wat aan ons as mens gegee is om te bid vir genesing en herstel. Here ons pleit die bloed van Jesus oor Henry. U is die enigste en n ware geneesheer en net U wil sal geskiet. Here maak Henry n lopende getuie van die wonderwerk wat U gaan laat gebeur. Dankie vir dit wat U vir Henry gaan doen. Laat U wil geskiet, Amen
Franna · 11 maande gelede
Jakes ek Amen en Amen op jou opregte gebed
Ria · 11 maande gelede
Moet nie moed opgee nie. Ek was baie siek en moes n nood operasie ondergaan en aan my familie is gesè dat daar n kans is dat ek dit nie gaan maak nie…dit was die 25ste September 2018. Almal verpleegpersoneel, patiente, vriende en familie het begin bid. Dr het kopskuddend uit teater gekom en gesè dit was n baie moeilik operasie en paar uur langer in teater as wat ek veronderstel was omte wees….maar deur die genade van ons Vader en al die gebede het ek dit gemaak. Ek glo, hoop en bid dat as dit die Vader se wil is Hy die seuntjie sal genees en mag sy mamma en pappa krag vind in die tyd om hul deur te dra….
Vasbyt grootman! Dis soveel pret om die kleingoed om mens te hê waar ons werk en enige iets kan so gou skeefloop. Dankie vir almal se gebede en ons bly hoopvol hy sal ten volle herstel!
Trompie Hofmeyr · 11 maande gelede
Sakkie hou net vas aan die Here.Ons is nou net deur iets soortgelyk met my seun Koben 16 wat sy nek gebreuk het, wonderwerke bestaan ons sien die elke dag met hom, God sal julle versterk !! Spreuk lewe oor Henry en hy sal genees !! Sterkte vir julle ons dink en bid vir jou en jou gesin !! Mag julle n bo natuurlike krag van Hom ontvang in hierdie tyd!! Liefde in Jesus Naam !!
Nonnie · 11 maande gelede
Baie sterkte ons bid vir volkome genesing en krag vir julle.
Philip · 11 maande gelede
Amen op Jake’s se gebed en Jesus liefde bir die hele gesin.
Baie baie sterkte vir julle en Boetatjie. Ons dien ‘n God van wonders. Was in 2004 in soortgelyke situasie en weet dus waar deur jul gaan. Ons bid jul baie sterkte toe.
Mag die ons YAHVAH ons Elohim hom aanraak sy geneeshing deur U wil roep U naam in YAHVAHSHUA HalleluYAH.
Jy moet vasbyt ou groot seun! Jy kan , Jesus hou jou vas!! Jou Pappa en mamma is baie lief vir jou !! Ek dink aan julle , sterk wees , Glo Glo Glo !!
Geloof · 11 maande gelede
AMEN op Jakes se gebed, sterkte vir die familie
Here ons weet sy naam lê in U hand kom wat wil Here ons weet U is in beheer
asb raak die kindjie aan met U heilige hande
Hy is ‘n KoningsKind! ek weet U gaan hom gebruik as ‘n lewende getuie.
ons hou aan bid!!!!!!